CELEX: 32016R1618
Language: sl
Date: 2016-09-08 00:00:00
Title: Uredba Komisije (EU) 2016/1618 z dne 8. septembra 2016 o spremembi Uredbe (ES) št. 2003/2003 Evropskega parlamenta in Sveta o gnojilih zaradi prilagoditve prilog I in IV (Besedilo velja za EGP)

9.9.2016   
            
            
               SL
            
            
               Uradni list Evropske unije
            
            
               L 242/24
            
         UREDBA KOMISIJE (EU) 2016/1618
   z dne 8. septembra 2016
   o spremembi Uredbe (ES) št. 2003/2003 Evropskega parlamenta in Sveta o gnojilih zaradi prilagoditve prilog I in IV
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 2003/2003 Evropskega parlamenta in Sveta z dne 13. oktobra 2003 o gnojilih (1), zlasti člena 31(1) in (3) ter člena 29(4) Uredbe,
   ob upoštevanju naslednjega:
   
               (1)
            
            
               V skladu s členom 31(2) Uredbe (ES) št. 2003/2003 so bili vloženi zahtevki za vključitev številnih gnojil v Prilogo I k navedeni uredbi.
            
         
               (2)
            
            
               [S,S]-etilendiamin dijantarna kislina (v nadaljnjem besedilu: [S,S]-EDDS) je organski kelatni reagent za mikrohranila. Železo, kelatirano s [S,S]-EDDS, se uporablja za preprečevanje pomanjkanja železa in zdravljenje železove kloroze pri okrasnih rastlinah in okrasih tratah. Zelo hitro se razgradi, zato je tveganje izpiranja s površinske zemeljske plasti v podzemno vodo minimalno, in se v celoti mineralizira, zato ni strupeno za sesalce in vodno okolje.
            
         
               (3)
            
            
               Heptaglukonična kislina (v nadaljnjem besedilu: HGA) je organski kompleksirajoči reagent za mikrohranilna gnojila. HGA je učinkovit, biorazgradljiv, dobro stabilen pri širokem razponu vrednosti pH in je zelo topen v vodi. HGA je že več let odobren v Španiji, kjer ne poročajo o škodi za okolje ali za zdravje ljudi.
            
         
               (4)
            
            
               Proizvajalci snovi [S,S]-EDDS in HGA so pri Komisiji prek pristojnih organov Nemčije in Španije vložili zahtevke za vključitev navedenih snovi na seznam odobrenih organskih kelatnih in kompleksirajočih reagentov iz Priloge I k Uredbi (ES) št. 2003/2003, da bosta [S,S]-EDDS in HGA na voljo kmetom po vsej Uniji. [S,S]-EDDS in HGA, kakor sta določena v Prilogi I k tej uredbi, izpolnjujeta zahteve iz člena 14 Uredbe (ES) št. 2003/2003. Zato bi ju bilo treba dodati na seznam odobrenih organskih kelatnih in kompleksirajočih reagentov iz Priloge I k navedeni uredbi.
            
         
               (5)
            
            
               Ker so na voljo analizne metode za določanje [S,S]-EDDS in HGA, bi bilo treba navedene metode navesti v Prilogi IV k Uredbi (ES) št. 2003/2003 zaradi olajšanja nadzora, ki ga izvajajo države članice v skladu s členom 29 navedene uredbe. Podnaslov, ki opisuje metode 11, bi moral odražati dejstvo, da je HGA kompleksirajoči reagent.
            
         
               (6)
            
            
               Reakcijska zmes med N-butil tiofosfornim triamidom in N-propil tiofosfornim triamidom je bila v Prilogo I k Uredbi (ES) št. 2003/2003 vključena z Uredbo Komisije (EU) št. 1257/2014 (2). Nedavna raziskava je pokazala, da ni mogoče pričakovati znatne razlike pri zmanjšanju emisij amonijaka niti pri uporabi reakcijske zmesi niti zgolj zmesi teh dveh snovi. Zato bi bilo treba vnos spremeniti, da se proizvajalcem takih zmesi omogoči, da se odločijo za enega od teh proizvodnih postopkov.
            
         
               (7)
            
            
               Uredbo (ES) št. 2003/2003 bi bilo zato treba ustrezno spremeniti.
            
         
               (8)
            
            
               Za zagotovitev, da analizno metodo za [S,S]-EDDS, ki je zdaj v postopku potrditve, objavi Evropski odbor za standardizacijo, bi bilo treba določiti razumno obdobje pred vključitvijo [S,S]-EDDS v Prilogo I k Uredbi (ES) št. 2003/2003 in nove analizne metode za to vrsto gnojila v Prilogo IV navedene uredbe.
            
         
               (9)
            
            
               Ukrepi iz te uredbe so v skladu z mnenjem odbora, ustanovljenega s členom 32 Uredbe (ES) št. 2003/2003 –
            
         SPREJELA NASLEDNJO UREDBO:
   Člen 1
   Spremembe
   Uredba (ES) št. 2003/2003 se spremeni:
   
               1.
            
            
               Priloga I se spremeni v skladu s Prilogo I k tej uredbi;
            
         
               2.
            
            
               Priloga IV se spremeni v skladu s Prilogo II k tej uredbi.
            
         Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   Vendar pa se točka 1 v Prilogi I in točka 2 v Prilogi II uporabljata od 1. julija 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. septembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 304, 21.11.2003, str. 1.
   
      (2)  Uredba Komisije (EU) št. 1257/2014 z dne 24. novembra 2014 o spremembi Uredbe (ES) št. 2003/2003 Evropskega parlamenta in Sveta o gnojilih zaradi prilagoditve prilog I in IV (UL L 337, 25.11.2014, str. 53).
   
      PRILOGA I
      Priloga I k Uredbi (ES) št. 2003/2003 se spremeni:
      
                  1.
               
               
                  v preglednici v oddelku E.3.1 se doda naslednji vnos:
                  
                              „12
                           
                           
                              [S,S]-etilendiamin dijantarna kislina
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7“
                           
                        
            
                  2.
               
               
                  v preglednici v oddelku E.3.2 se doda naslednji vnos:
                  
                              „2
                           
                           
                              Heptaglukonična kislina
                           
                           
                              HGA
                           
                           
                              C7H14O8
                              
                           
                           
                              23351-51-1“
                           
                        
            
                  3.
               
               
                  v preglednici v oddelku F.2 se vnos 3 nadomesti z naslednjim:
                  
                              „3
                           
                           
                              Zmes N-butil tiofosfornega triamida (NBPT) in N-propil tiofosfornega triamida (NPPT) (razmerje 3: 1 (1))
                              Reakcijska zmes:
                              št. ES 700-457-2
                              Zmes NBPT in NPPT:
                              
                                           
                                       
                                       
                                          NBPT: št. ELINCS 435-740-7
                                       
                                    
                                           
                                       
                                       
                                          NPPT: št. CAS 916809-14-8
                                       
                                    
                           
                              Najmanj 0,02
                              Največ 0,3.
                           
                           
                               
                           
                           
                               
                           
                        
            
         (1)  Dovoljeno odstopanje na delež NPPT: 20 %.“
   
   
      PRILOGA II
      Priloga IV k Uredbi (ES) št. 2003/2003 se spremeni:
      
                  1.
               
               
                  v oddelku B pod naslovom „Metode 11“ se podnaslov „Kelatni reagenti“ nadomesti z „Kelatni in kompleksirajoči reagenti“;
               
            
                  2.
               
               
                  v oddelku B se doda naslednja metoda 11.9:
                  
                     „Določevanje [S,S]-EDDS
                  
                  
                     EN 13368-3, del 3: Gnojila – Določevanje kelatov v gnojilih s kromatografijo Določevanje [S,S]-EDDS z ionsko kromatografijo
                  
                  Za to analizno metodo je bil opravljen krožni test.“;
               
            
                  3.
               
               
                  v oddelku B se doda naslednja metoda 11.10:
                  
                     „Določevanje HGA
                  
                  
                     EN 16847: Gnojila – Določevanje kompleksirajočih agensov v gnojilih – Prepoznavanje heptaglukonične kisline s kromatografijo
                  
                  Za to analizno metodo je bil opravljen krožni test.“